
1. ASJAOLUD JA MENETLUSE KÄIK
15.05.2020 ehitisregistri keskkonda laekus läbivaatamiseks Hariduse tn 13 hoone, (ehitisregistri kood 118006326), rekonstrueeritud fassaadile kasutusloa taotlus nr 2011371/08715. Taotlusele on lisatud ehitusprojekt „Hariduse tn 13 fassaadide rekonstrueerimise ehitusprojekt 172017_PP_v04“, projekteerija FIE Aleksandra Popova, ning ehitusdokumentatsioon: kaetud tööde aktid, ehituspäevikud.

18.05.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  1911371/03831, menetluse nr 214794 ning eelnõu suunatud Päästeametile ning Arhitektuuri- ja Linnaplaneerimise Ameti spetsialistidele kooskõlastamiseks.

Kõik kaasatud isikud hindasid Hariduse tn 13 rekonstrueeritud hoone fassaadi nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Ehitusettevõtja, omanikujärelevalve ja hoone omanik on allkirjastanud vastuvõtmise akti.

Kasutusloa menetlus toimus ehitisregistri elektroonilises keskkonnas. 

29.05.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Hariduse tn 13 rekonstrueeritud hoone fassaadidele kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Hariduse tn 13 rekonstrueeritud hoone fassaadile kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

